joelniklaus/EU_Wikipedias huggingface dataset:
Πολυκατάστημα

Το πολυκατάστημα είναι ένα πολυώροφο κατάστημα λιανικής πώλησης με πολλά επιμέρους τμήματα ανόμοιων κατηγοριών αγαθών.

Τα πρώτα μεγάλα πολυκαταστήματα δημιουργήθηκαν στο Παρίσι το δέκατο ένατο αιώνα, ενώ μεγάλες αλυσίδες υπήρχαν τον 20 αιώνα. Σήμερα έχουν δημιουργηθεί ειδικά μεγαλύτερα μαγαζιά με μεγαλύτερη ποικιλία εμπορευμάτων από τα παραδοσιακά πολυκαταστήματα. Σε τουριστικούς προορισμούς τα πολυκαταστήματα έχουν μετατραπεί σε καταστήματα πολυτελείας όπως το Harrods στο Λονδίνο η το Galleries Lafayette στο Παρίσι.

Στην Ελλάδα
Ιστορικά πολυκαταστήματα στην Ελλάδα ήταν εκείνα της Αθήνας ,της Αφοί Λαμπρόπουλοι Α.Ε.Β.Ε., της Αθηναία Α.Ε. και του Μινιόν Α.Ε. και τα μικρότερα Ατενέ A.E., Μαύρος A.E., Αφοί Διαμαντής Α.Ε, η Δραγώνας Α.Ε., το  Άκρον Ίλιον Κρυστάλ και η Κατράντζος Σπορ A.E.. Η πρώτη αλυσίδα ήταν η εταιρεία Γ.Α. Κλαουδάτος Α.Ε.Ε. με καταστήματα στην Αθήνα, την Θεσσαλονίκη, το Βόλο και την Λάρισα. Οι δυο εμπρησμοί στις 19 Δεκεμβρίου 1980 στα καταστήματα Μινιόν και Κατράντζος, πυρκαγιά η οποία και τα αποτέφρωσε, ήταν η αρχή του τέλους των πολυκαταστημάτων στην Ελλάδα καθώς ένα χρόνο μετά καταστράφηκαν και ένα κατάστημα της Λαμπρόπουλος και το ΑΤΕΝΕ. Το 2013 έκλεισε και η αλυσίδα καταστημάτων Alex Pack, Sprider Stores και ο Φωκάς.   

Τα μεγαλύτερα που υφίστανται σήμερα, αν και με λίγα τμήματα είναι ο Sotris, η Χόντος Center Α.Ε. στην πλατεία Ομονοίας και τα Notos Galleries (σημερινά Λαμπρόπουλος) στη πλατεία Κοτζιά ή Δημαρχείου, στην Αθήνα.   

Περιφερειακά της Αθήνας λειτουργούν τα εξής: Golden Hall - Attica Golden (Μαρούσι) Factory Outlet (Αεροδρόμιο), Factory Outlet (Πειραιώς-Μοσχάτο), The Mall (Μαρούσι), Avenue (Μαρούσι), River West (Λ. Κηφισού), Athens Metro Mall (Αγ. Δημήτριος), McArthur Glen (Σπάτα)

Πηγές 
https://www.tanea.gr/1998/04/30/economy/polykatastimata-neoi-kyriarxoi-sti-thesi-twn-nayagismenwn/

https://www.newsbeast.gr/weekend/arthro/4178963/to-istoriko-katastima-stin-omonoia-kai-to-adoxo-telos-toy
Μινιόν: Η ιστορία του μεγαλύτερου καταστήματος που αποτέλεσε τον αγαπημένο προορισμό των Αθηναίων 

Μινιόν: Το πολυκατάστημα-θρύλος που «σημάδεψε» την Αθήνα 

Η νύχτα που κάηκαν το Μινιόν και ο Κατράντζος στην Αθήνα

 Boutsouki, Christina & Bennison, David: The Impact of foreign Involvement on the Greek department store sector.
via Google books

Εμπορικά καταστήματα
ΜακΦέρλιν Ντουντού Ομαγκμπέμι

Ο ΜακΦέρλιν Ντουντού Ομαγκμπέμι (MacPherlin Dudu Omagbemi, γεννημένος στις 18 Ιουλίου 1985 στο Λάγος της Νιγηρίας) είναι Νιγηριανός ποδοσφαιριστής που αγωνίζεται στη θέση του επιθετικού.

Καριέρα 
Ο Ομαγκμπέμι ξεκίνησε την επαγγελματική του καριέρα το 2001 στο Ινδικό πρωτάθλημα στην Sporting Clube de Goa, με την οποία κέρδισε στην πρώτη κατηγορία το 2003, ενώ το 2005 ήταν πρώτος σκόρερ στην πρώτη κατηγορία του πρωταθλήματος. 

Ο ποδοσφαιριστής απέρριψε το 2008 τη συμμετοχή στους Ολυμπιακούς Αγώνες για να βελτιώσει την καριέρα του και στις 5 Αυγούστου 2008 έγινε μέλος της 3 φορές ουγγρικής πρωταθλήτριας Ντέμπρετσενι.

Στατιστικά 
 

Επιθετικοί ποδοσφαιριστές
Νιγηριανοί ποδοσφαιριστές
Ποδοσφαιριστές ΦΚ Χόνκα
Ποδοσφαιριστές Βίσλα Κρακοβίας
Ποδοσφαιριστές Πενάνγκ ΦΑ
Ποδοσφαιριστές Κέτσκεμετι ΤΕ
Ποδοσφαιριστές Ντέμπρετσενι ΒΣΚ
Ποδοσφαιριστές Κουόπιον Παλοσέουρα
Ποδοσφαιριστές Σαλγκαόκαρ ΦΚ
Ποδοσφαιριστές Ντέμπο ΣΚ
Ποδοσφαιριστές Σπόρτινγκ Κλούμπε ντε Γκόα
Ποδοσφαιριστές Ιστ Μπένγκαλ ΦΚ
Ποδοσφαιριστές ΦΚ Πούνε Σίτι
Ποδοσφαιριστές Σούπερ Λιγκ Ινδίας
Ελληνικό Τυρού Αρκαδίας

Το Ελληνικό αποτελεί παραθαλάσσιο οικισμό της Δημοτικής Ενότητας Τυρού του Δήμου Νότιας Κυνουρίας. Απέχει 7 χλμ. βόρεια από τον Τυρό και διαθέτει μεγάλη παραλία. Ο οικισμός έχει κυρίως εξοχικές κατοικίες, ενοικιαζόμενα δωμάτια, ξενοδοχεία, κάμπινγκ και ταβέρνες. Περιβάλλεται από ελαιώνες.
Στον οικισμό βρίσκονται και τα ερείπια πύργου των προϊστορικών χρόνων, δίπλα βρίσκεται το εξωκλήσι της Αγίας Βαρβάρας.

Δήμος Νότιας Κυνουρίας
Χωριά του νομού Αρκαδίας
Κώστας Βαλλίδης

Ο  Κώστας Βαλλίδης  (γεν. 30 Οκτωβρίου 1953) είναι παλαίμαχος Έλληνας ποδοσφαιριστής, που αγωνίστηκε τις δεκαετίες του ’70 και ’80. Είχε πάνω από 130 συμμετοχές στην Α΄ Εθνική, κυρίως με τoν Παναθηναϊκό και τον Πανιώνιο, με τον οποίο κατέκτησε το  Κύπελλο Ελλάδος το 1979. Αγωνίστηκε επίσης μια σεζόν στον Ατρόμητο.

Ποδοσφαιριστής
Ο Κώστας Βαλλίδης γεννήθηκε στις 30 Οκτωβρίου 1953 και ξεκίνησε την ποδοσφαιρική του καριέρα στον Αχαρναϊκό. Το 1974 πήρε μεταγραφή στον Παναθηναϊκό, με τη φανέλα του οποίου την πρώτη κιόλας σεζόν (1974-75) αγωνίστηκε στον τελικό του Κυπέλλου Ελλάδος αν και δεν ήταν βασικός, αφού στον τελικό του 1975 ο Παναθηναϊκός αποφάσισε να χρησιμοποιήσει αναπληρωματικούς παίκτες. Αυτό έγινε ως διαμαρτυρία επειδή ως γήπεδο του τελικού ορίστηκε το Στάδιο Καραϊσκάκη, ενώ αντίπαλος ήταν ο Ολυμπιακός. 

Στον Παναθηναϊκό δεν κατάφερε να βρει θέση στη βασική ενδεκάδα και το καλοκαίρι του 1976 δόθηκε δανεικός στον Ατρόμητο Περιστερίου, με τη φανέλα του οποίου αγωνίστηκε την περίοδο 1976-77. Έτσι έχασε την ευκαιρία να πάρει τον τίτλο του πρωταθλητή εκείνης της χρονιάς με τον Παναθηναϊκό, στον οποίο επέστρεψε τη σεζόν 1977-78 χωρίς και πάλι να καταφέρει να παίξει σταθερά στην πρώτη ομάδα, κατέκτησε όμως το Βαλκανικό Κύπελλο του 1977 και συμμετείχε στον τελικό στο νικηφόρο 2-1 επί της Σλάβια Σόφιας.

Το 1978 πήρε μεταγραφή για τον Πανιώνιο. Με την ομάδα της Ν. Σμύρνης αγωνίστηκε με επιτυχία για 3 χρονιές. Αποκορύφωμα ήταν η κατάκτηση του  Κυπέλλου Ελλάδος το 1979. Η συμβολή του Βαλλίδη στην πορεία του Πανιωνίου ήταν καθοριστική. Πέτυχε δυο γκολ στο δεύτερο αγώνα της προημιτελικής φάσης, στο θριαμβευτικό 5-1 επί του Άρη, με το οποίο υπερκαλύφθηκε το 2-5 του πρώτου ματς. Άλλο ένα γκολ πέτυχε στον πρώτο ημιτελικό αγώνα στο 2-1 επί του Ολυμπιακού, ενώ ήταν πρωταγωνιστής στον τελικό, στο Στάδιο Καραϊσκάκη, στη νίκη με 3-1 επί της ΑΕΚ. Την επόμενη σεζόν αγωνίστηκε με τον Πανιώνιο στο Κύπελλο Κυπελλούχων, στη μεγαλειώδη πρόκριση επί της Τβέντε με 4-0, 1-3 και στον άτυχο αποκλεισμό από την ΙΦΚ Γκέτεμπορκ (σκορ αγώνων: 1-0, 0-2). Τη σεζόν 1980-81 αγωνίστηκε για τελευταία φορά στην καριέρα του στην Α΄ Εθνική. 

Το 1981 πήρε μεταγραφή στην Προοδευτική, με τη φανέλα της οποίας αγωνίστηκε στην Β΄ Εθνική τη σεζόν 1981-82. Το 1982 επέστρεψε στον Αχαρναϊκό, παίρνοντας μεταγραφή και συνέχισε στο πρωτάθλημα της δεύτερης τη τάξει εθνικής κατηγορίας.

Η καριέρα του αναλυτικά

 Σημείωση : τα στοιχεία προέρχονται από http://www.rsssf.com/tablesg/grkhist.html#81

Τίτλοι - Διακρίσεις
 Βαλκανικό Κύπελλο: 1977
  Κύπελλο Ελλάδος: 1979.
  Φιναλίστ Κυπέλλου Ελλάδος: 1975

Παραπομπές

Βαλλιδης
Βαλλίδης
Βαλλιδης
Βαλλιδης
Βαλλιδης
Βαλλιδης
Ποδοσφαιριστές αδιευκρίνιστης θέσης
Βαλλιδης
Βαλλιδης
Αννάπολις (Μέριλαντ)

Η Αννάπολις (αγγλικά: Annapolis, Maryland), είναι πόλη στις ΗΠΑ, και πρωτεύουσα της πολιτείας του Μέριλαντ. Επίσης, είναι και έδρα της κομητείας Ανν Αρούντελ. Σύμφωνα με την απογραφή του 2020, o πληθυσμός της Αννάπολις, ανέρχεται σε 40.812 κατοίκους. Θεωρείται μέρος της ευρύτερης μητροπολιτικής περιοχής της Βαλτιμόρης-Ουάσινγκτον. 

Βρίσκεται περίπου 42 χλμ. νότια της Βαλτιμόρης και περίπου 50 χλμ. ανατολικά της Ουάσινγκτον. Λόγω της μεγάλης παράδοσης της πόλης στην ιστιοπλοΐα, η Ανάπολις είναι η έδρα της Ναυτικής Ακαδημίας των ΗΠΑ.

Σημερινός Δήμαρχος της Αννάπολις, είναι ο Δημοκρατικός Γκάβιν Μπάκλεϊ από τον Δεκέμβριο του 2017.

Ιστορία 
Η πόλη ιδρύθηκε το 1649 από Πουριτανούς εξόριστους από τη Βιρτζίνια, ως Πρόβιντενς. Η πόλη αναπτύχθηκε επειδή ήταν κέντρο του εμπορίου σκλάβων. Το 1694 ο κυβερνήτης Σερ Φράνσις Νίκολσον άλλαξε το όνομα της πόλης σε Αννάπολις, προς τιμήν της Πριγκίπισσας Άννας της Αγγλίας, που αργότερα έγινε και βασίλισσα της χώρας. Από τα μέσα του 18ου αιώνα έως τον Αμερικανικό Εμφύλιο Πόλεμο, η πόλη γνώρισε μεγάλη ανάπτυξη. Έπειτα από τη Συνθήκη των Παρισίων του 1783, η Αννάπολις έγινε προσωρινή πρωτεύουσα των ΗΠΑ από τις 26 Νοεμβρίου 1783 έως τις 3 Ιουνίου 1784.Το 1900 η Αννάπολις είχε πληθυσμό 8.585 κατοίκων.

Η Αννάπολις είναι η έδρα του Κολεγίου Σεντ Τζον. Το 1984 η πόλη φιλοξένησε ποδοσφαιρικούς αγώνες για την 23η Ολυμπιάδα του Λος Άντζελες. Τον Σεπτέμβριο του 2003 προκλήθηκαν στην πόλη ζημιές από τον τυφώνα Ιζαμπέλ.

Αδελφοποιημένες πόλεις 
 Τάλιν, Εσθονία
 Νιούπορτ (Πέμπρουκσιρ), Ουαλία
 Ντάμφρις, Σκοτία
 Ουέξφορντ, Ιρλανδία
 Αννάπολις Ρόιαλ, Καναδάς
 Κάρλσκρουνα, Σουηδία
 Νιτερόι, Βραζιλία
 Τσανγκουόν, Νότια Κορέα

Παραπομπές

Εξωτερικοί σύνδεσμοι 
 
 

Πόλεις του Μέριλαντ
(225273) 2128 P-L

Ο (225273) 2128 P-L είναι αστεροειδής της Κύριας ζώνης αστεροειδών. Η ανακάλυψη του έγινε από τους Cornelis Johannes van Houten, Ingrid van Houten-Groeneveld και Tom Gehrels στην Κομητεία Σαν Ντιέγκο, της Καλιφόρνια, στις 26 Σεπτεμβρίου του 1960.

Εξωτερικοί σύνδεσμοι 
 JPL Small-Body Database Browser

Αστεροειδείς Κύριας Ζώνης
Γιάννης Γιαννακόπουλος

Ο  Γιάννης Γιαννακόπουλος  (1945-2009) ήταν Έλληνας ποδοσφαιριστής που αγωνίστηκε τις δεκαετίες ’50 και ’60 ως αριστερός επιθετικός και μέσος. Έχει το ρεκόρ του νεότερου παίκτη που μετείχε στην Α΄ Εθνική με τoν Πανιώνιο. Υπήρξε διεθνής με την Εθνική Νέων.

Ποδοσφαιριστής
Ο Γιάννης Γιαννακόπουλος γεννήθηκε στην Καλλιθέα τον Ιούλιο του 1945 και ξεκίνησε την ποδοσφαιρική του καριέρα στις αλάνες της συνοικίας. Ήταν γιος του ποδοσφαιριστή του Πανιωνίου Αντώνη Γιαννακόπουλου. Ποδοσφαιριστής του ίδιου συλλόγου υπήρξε και ο μεγαλύτερος αδερφός του, ο Γεώργιος Γιαννακόπουλος, ο οποίος το 1957 τον έφερε στον Πανιώνιο από τον Εθνικό Κουκακίου, στον οποίο ξεκίνησε.

Τη σεζόν 1959-60, τρεις αγωνιστικές πριν το τέλος της περιόδου, ο προπονητής Γιάννης Χέλμης, αποφάσισε να τον χρησιμοποιήσει μιας και η ομάδα είχε ήδη σωθεί και δεν υπήρχε ιδιαίτερο ενδιαφέρον για το αποτέλεσμα. Έτσι στις 26 Ιουνίου 1959 έκανε ντεμπούτο στην Α΄ Εθνική δέκα μέρες πριν κλείσει τα 15 χρόνια, σε ηλικία 14 ετών και 356 ημερών. Αυτό αποτελεί το απόλυτο ρεκόρ μικρότερου παίκτη που έχει αγωνιστεί ποτέ στην Α΄ Εθνική. Επίσης, το 1961 σε ηλικία 16 ετών είχε παίξει στην Εθνική Νέων, όταν μετείχε στο ευρωπαϊκό πρωτάθλημα νέων. Αγωνίστηκε ως βασικός και στα δύο ματς της εθνικής με Πολωνία (2-2) και Γαλλία (2-3) και ήταν από τους διακριθέντες.

Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1961. Απέκλεισε τον ΠΑΟ με 2-1 και τον Ηρακλή με 1-0, για να ηττηθεί στον τελικό, όπου αγωνίστηκε ως συμπαίκτης με τον αδερφό του Γιώργο,  από τον Ολυμπιακό με 0-3.

Στον Πανιώνιο αγωνίστηκε λίγα χρόνια ως επιθετικός και το 1962-63 στα χαφ, όταν αποχώρησε ο Τάκης Παπουλίδης. Όμως, ένα σοβαρό πρόβλημα υγείας στο πόδι που εμφανίστηκε τον Ιανουάριο του 1962 τον ανάγκασε να σταματήσει για πολλούς μήνες το ποδόσφαιρο, ώστε να αποφύγει τον ακρωτηριασμό. Τελικά, το πόδι του σώθηκε αλλά δεν επανήλθε ποτέ στην πρότερη φυσική κατάσταση. Έτσι έφυγε πολύ νέος από τον Πανιώνιο και συνέχισε την καριέρα του ως παίκτης και αργότερα προπονητής στο Φοίνικα Καλλιθέας και την ΑΕΚ Φαλήρου.

Ήταν ενεργό μέλος του συλλόγου παλαιμάχων του Πανιωνίου. Πέθανε στις 4 Δεκεμβρίου 2009.

Καριέρα

Τίτλοι - Διακρίσεις
 Φιναλίστ Κυπέλλου Ελλάδος: 1961.
 Ρεκόρ νεαρότερου παίκτη στην Α΄ Εθνική: 14 ετών και 356 ημερών (στις 21-6-1959).

Παραπομπές

Πηγές
 "Ο άτυχος βενιαμίν παίκτης του Πανιωνίου", Αθλητική Ηχώ, 19/4/1962, σελ. 3.

Εξωτερικοί σύνδεσμοι 

 http://wiki.phantis.com/index.php/Giorgos_Giannakopoulos
 https://web.archive.org/web/20110930082703/http://www.panionios.gr/default.asp?pid=55&la=1&artid=17601&catid=4
 https://web.archive.org/web/20100427083846/http://www.novasports.gr/various/retro/default.asp?aid=163218

Γιαννακοπουλος Γιάννης
Γιαννακοπουλος Γιάννης
Γιαννακοπουλος Γιάννης
Γιαννακοπουλος Γιάννης
Ποδοσφαιριστές Εθνικής Ελλάδας Κ19
Γ
Γ
Time

Το Time (αγγλική προφορά: τάιμ, Χρόνος) είναι εβδομαδιαίο αμερικανικό ειδησεογραφικό περιοδικό. Εμφανίστηκε τον Μάρτιο του 1923. Η κυκλοφορία του προσεγγίζει τα 3½ εκατομμύρια πωλήσεις ανά τεύχος. Από τα μέσα του 2006, χρέη αρχισυντάκτη εκτελούσε ο Ρίτσαρντ Στένγκελ. Η Νάνσυ Γκίμπς έχει πλέον αναλάβει την αρχισυνταξία του περιοδικού από τον Οκτώβριο του 2013. Η πιο διάσημη ενέργεια του περιοδικού είναι η ανακήρυξη κάθε χρόνο του «προσώπου της χρονιάς» όπως και της λίστας «Time 100» που συμπεριλαμβάνει τους 100 ανθρώπους με την μεγαλύτερη επιρροή στον πλανήτη.

Εξωτερικοί σύνδεσμοι 
 Time.com - Η επίσημη ιστοσελίδα του περιοδικού
 Αρχείο - Επίσημο δωρεάν αρχείο του περιοδικού από το 1923 έως σήμερα
 Εξώφυλλα που αποτυπώνουν την ιστορία στα 90 χρόνια του Time, άρθρο στον ιστότοπο In.gr, 1 Μαρτίου 2013.

Παραπομπές
Ζαν-Πατρίκ Μανσέτ

Ο Ζαν-Πατρίκ Μανσέτ (γαλλικά: Jean-Patrick Manchette) (19 Δεκεμβρίου 1942 - 3 Ιουνίου 1995) ήταν Γάλλος συγγραφέας, μεταφραστής, κριτικός λογοτεχνίας και σεναριογράφος. Υπήρξε μια από τις σημαντικότερες προσωπικότητες της γαλλικής αστυνομικής - νουάρ λογοτεχνίας.

Γεννημένος στη Μασσαλία με καταγωγή από τη Σκωτία, ο Μανσέτ έδωσε νέα πνοή στο γαλλικό αστυνομικό μυθιστόρημα, εισάγοντας στα έργα του τους προβληματισμούς του Μάη του '68, δημιουργώντας έτσι ένα νέο είδος αστυνομικής λογοτεχνίας, το λεγόμενο "Neo-Polar". Η αριστερή  πολιτική ιδεολογία του (ήταν μέλος κομμουνιστικών οργανώσεων και αργότερα προσχώρησε στους Καταστασιακούς του Γκυ Ντεμπόρ) προσέδωσε στα βιβλία του έναν έντονο πολιτικοκοινωνικό χαρακτήρα, κάνοντας τον ίδιο κάτι παραπάνω από έναν απλό συγγραφέα αστυνομικών βιβλίων. Ο Μανσέτ με τα 11 συνολικά μυθιστορήματα του παρακολουθεί, σχολιάζει και επικρίνει πολλές φορές το κοινωνικό και πολιτικό γίγνεσθαι της περιόδου που ακολουθεί μετά το Μάη του '68. Ο ίδιος έλεγε χαρακτηριστικά πως το αστυνομικό "είναι μυθιστόρημα βίαιης κοινωνικής παρέμβασης".

Πέρα απ' τη λογοτεχνική του δράση, ο Μανσέτ δραστηριοποιήθηκε ως μεταφραστής, μεταφέροντας στα γαλλικά Αμερικανούς συγγραφείς, όπως οι Ντόναλντ Ε. Γουέστλεϊκ και Ρος Τόμας και το κόμικ Watchmen των Άλαν Μουρ και Ντέιβ Γκίμπονς. Ακόμη εργάστηκε ως σεναριογράφος για τον κινηματογράφο και την τηλεόραση και ως κριτικός λογοτεχνίας. Η μεγάλη του αγάπη για τη τζαζ (κάτι που γίνεται εύκολα αντιληπτό διαβάζοντας κανείς τα βιβλία του), τον ώθησε στο να ασχοληθεί ερασιτεχνικά με το σαξόφωνο.

Επιλογή έργων 

 Laissez bronzer les cadavres !, σε συνεργασία με τον Ζαν-Πιέρ Μπαστίντ -  Αφήστε τα πτώματα να μαυρίσουν στον ήλιο, εκδόσεις Καστανιώτης,1998.
 L'Affaire N'Gustro (1971)
 Ô dingos, ô châteaux !  (1972)
 Nada (1972) - Νάδα, εκδόσεις Ελληνικά Γράμματα, 2007
 L'Homme au boulet rouge, σε συνεργασία με τον Μπαρτ Ζυλ Συσμάν,  (1972)
 Morgue pleine (1973) Νεκροτομείο πλήρες, εκδόσεις Άγρα, 2020.
 Que d'os ! (1976) Τί λούκι! εκδόσεις Ελληνικά Γράμματα, 2009.
 Le Petit Bleu de la côte ouest (1976) - Το μελαγχολικό κομμάτι της Δυτικής Ακτής, εκδόσεις Άγρα, 2019.
 Fatale,  (1983) - Μοιραία, εκδόσεις Άγρα, 2006.
 La Position du tireur couché (1998) - Η Πρηνής θέση του σκοπευτή, εκδόσεις Άγρα, 2003.
 La Princesse du sang (2005) - Η Πριγκίπισσα του αίματος, εκδόσεις Άγρα, 2002.

Παραπομπές

Βιβλιογραφία 
Μ. Εμμανουηλίδης, "Η αμνησία της νομαδικής κίνησης του Ζωρζ Ζερφώ", Marginalia, τχ. 10 (10.2019)

Γάλλοι συγγραφείς
Δείκτης μάζας σώματος

Ο ορισμός  Δείκτης μάζας σώματος (ΔΜΣ, body mass index (BMI), ή Quetelet index) είναι μία γενική ιατρική ένδειξη για τον υπολογισμό του βαθμού παχυσαρκίας ενός ατόμου. Λόγω του εύκολου υπολογισμού του είναι ένα ευρέως διαδεδομένο διαγνωστικό εργαλείο των πιθανών προβλημάτων υγείας ενός ατόμου σε σχέση με το βάρος του.
Δημιουργήθηκε το 1832 από τον Adolphe Quetelet.

Υπολογίζεται πολύ εύκολα από τον τύπο:
(βάρος σε κιλά)/(Ύψος σε μέτρα)^2

Για παράδειγμα: Άτομο με ύψος 1,80 μέτρα και βάρος 80 κιλά έχει ΔΜΣ=80/(1,80*1,80)=24,69

Εάν δεν είναι δυνατός ο προσδιορισμός του ποσοστού λίπους από άλλες μεθόδους τότε χρησιμοποιείται ο ΔΜΣ σαν ποσοστό λίπους.
Παγκοσμίως έχει γίνει αποδεκτή η εξής κατηγοριοποίηση:
 Ποσοστό λίπους μικρότερο από 18,5 δείχνει ότι το άτομο είναι ελλιποβαρές.
 Ποσοστό λίπους μεταξύ 18,5 και 24,9 δείχνει ότι το άτομο έχει φυσιολογικό βάρος.
 Ποσοστό λίπους μεταξύ 25 και 29,9 δείχνει ότι το άτομο είναι υπέρβαρο.
 Ποσοστό λίπους 30 και μεγαλύτερο δείχνει ότι το άτομο πάσχει από παχυσαρκία.

Εξαρτάται πάρα πολύ από το φύλο, την ηλικία και το σωματότυπο του ατόμου. Άτομα που αθλούνται ή έχουν γενικά αρκετούς μυς έχουν μεγαλύτερο ΔΜΣ χωρίς να έχουν περισσότερο λίπος. Άτομα που λόγω ηλικίας ή παθήσεων έχουν χάσει μυϊκή μάζα θα έχουν μικρότερο ΔΜΣ χωρίς αυτό να σημαίνει πως έχουν λιγότερο λίπος. Επίσης άτομα στα οποία λείπει τμήμα του σώματος (κάποιο άκρο ή κάποιο όργανο του σώματος) θα έχουν μικρότερο ΔΜΣ.

Ειδικά για τα παιδιά χρησιμοποιούνται ξεχωριστοί πίνακες που προέρχονται από στατιστικά στοιχεία για κάθε ομάδα ατόμων (σε διαφορετικές ηπείρους έχουμε διαφορετικούς πίνακες), ηλικία και φύλο.

Σημειώσεις

Εξωτερικοί σύνδεσμοι 
 Εργαλεία για το Δείκτη Μάζας Σώματος, Εργαλεία για τον υπολογισμό του Δείκτη Μάζας Σώματος ενηλίκων και παιδιών. Επίσης μπορείτε να βρείτε τους πίνακες με τις τιμές των ορίων του δείκτη για παιδιά (για Ευρώπη).
 Στεφανιαία νόσος και παχυσαρκία, Ελληνικό Ινστιτούτο Καρδιολογικών Νοσημάτων
 About BMI for Children and Teens
 Δείκτης Μάζας του Σώματός σου (ΔΜΣ), Σε αυτή τη σελίδα μπορείς να υπολογίσεις τον Δείκτη Μάζας του Σώματός σου (ΔΜΣ).

Διατροφολογία
Σωματότυπος
Παχυσαρκία
Νίκος Δενδραμής

Ο Νίκος Δενδραμής (6 Δεκεμβρίου 1901 – 22 Μαΐου 1999) ήταν ένας από τους σημαντικότερους ηθοποιούς του ελληνικού  θεάτρου  και γνωστός  ζεν πρεμιέ των δεκαετιών του '20 και του '30.

Βιογραφικά στοιχεία 
Γεννήθηκε στις 6 Δεκεμβρίου του 1901 στην Πλάκα. Σπούδασε οικονομικά στη Γενεύη, όπως τον παρότρυνε ο μεγαλύτερος αδερφός του, αλλά τελικά ασχολήθηκε με το θέατρο, που το αγαπούσε από μικρός. Ο Δενδραμής σε ηλικία 17 ετών πρωτοεμφανίστηκε στη σκηνή μαζί με την Κυβέλη, χρησιμοποιώντας το ψευδώνυμο Ν. Δεσύλας. Με το πραγματικό του όνομα εμφανίστηκε στο θίασο της Μαρίκας Κοτοπούλη το 1922. Η συνεργασία τους διήρκεσε επτά χρόνια. Το 1929, ο Δενδραμής συγκρότησε δικό του θίασο (Θίασος Ελλήνων Καλλιτεχνών) με τον Περ. Γαβριηλίδη και τον Νίκο Παρασκευά. 

Από το 1932 έως το 1942 συνεργάστηκε  με το Εθνικό Θέατρο (τότε Βασιλικό Θέατρο), όπου πρωταγωνίστησε σε πολλά έργα του ελληνικού και ξένου ρεπερτορίου. Η περίοδος αυτή ήταν η λαμπρότερη της σταδιοδρομίας  στο χώρο του  ελληνικού θεάτρου.

Ο Δενδραμής έπαιξε και με την Ελένη Παπαδάκη και με τη Βάσω Μανωλίδου, με την οποία αποτέλεσε ένα από τα γοητευτικότερα ζευγάρια του ελληνικού θεάτρου. Το 1943 συγκρότησε μαζί της και με τον Γ. Παππά θίασο, ο οποίος ενισχύθηκε αργότερα από την παρουσία του Αιμίλιου Βεάκη, του Ν. Παρασκευά και της Άννας Λώρη.Το 1945 εκλέχθηκε πρόεδρος του ΣΕΗ.

Η δολοφονία της Ελένης Παπαδάκη στα Δεκεμβριανά, η απόπειρα από έναν συνάδελφό του να του ανατινάξει το σπίτι και γενικότερα το εμφυλιακό κλίμα, που ήταν έντονο και στους κόλπους του θεάτρου φαίνεται πως τον οδήγησαν στην απόφαση να εγκαταλείψει το θέατρο σε ηλικία 44 ετών. Η απόφαση του  αυτή,την οποία ποτέ δεν αιτιολόγησε δημοσίως αποτέλεσε ένα από τα πολυθρύλητα κουτσομπολιά στον καλλιτεχνικό χώρο της Αθήνας την περίοδο εκείνη. Σύζυγός του ήταν η ηθοποιός Μπίλλυ Κωνσταντοπούλου.

Πέθανε στις 22 Μαΐου του 1999.

Θεατρικές Παραστάσεις 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Εξωτερικοί σύνδεσμοι
 Νίκος Δενδραμής στον Πανδέκτη, του Εθνικού Ιδρύματος Ερευνών.

Έλληνες άνδρες ηθοποιοί θεάτρου
Αχαιός

Το λήμμα Αχαιός μπορεί να αναφέρεται σε κάποιο από τα παρακάτω πρόσωπα:

Μυθικά
Αχαιός (μυθολογία), μυθολογικός γενάρχης των Αχαιών.

Ιστορικά
Αχαιός ο Ερετριεύς, τραγικός ποιητής (5ος αιώνας π.Χ.)
Αχαιός ο Συρακούσιος, τραγικός ποιητής (4ος αιώνας π.Χ.) 
Αχαιός (γιος Σέλευκου Α'), Μακεδόνας ευγενής (3ος αιώνας π.Χ.)
Αχαιός (στρατηγός), γιος του Ανδρόμαχου, στρατηγός των Σελευκιδών (3ος αιώνας π.Χ.)

Αποσαφηνίσεις ονομάτων
Περιβαλλοντικό Πρόγραμμα των Ηνωμένων Εθνών

Το Περιβαλλοντικό Πρόγραμμα των Ηνωμένων Εθνών (αγγλικά: United Nations Environment Programme, UNEP) συντονίζει τις περιβαλλοντικές δραστηριότητες των Ηνωμένων Εθνών, βοηθά τις αναπτυσσόμενες χώρες να υιοθετήσουν ισχυρές περιβαλλοντολογικές πολιτικές και ενισχύει την αειφόρο ανάπτυξη μέσω ισχυρών περιβαλλοντολογικών πρακτικών. Η ίδρυση του είναι αποτέλεσμα της Διάσκεψης των Ηνωμένων Εθνών για το Ανθρώπινο Περιβάλλον του Ιουνίου του 1972 και η έδρα του βρίσκεται στο Ναϊρόμπι της Κένυας. Το UNEP διατηρεί επίσης έξι περιφερειακά κέντρα καθώς και γραφεία σε πολλές χώρες.  
 
Το UNEP είναι η ορισθείσα αρχή του συστήματος των Ηνωμένων Εθνών σε θέματα περιβάλλοντος σε παγκόσμιο και περιφερειακό επίπεδο. Η αποστολή του είναι να συντονίζει την ανάπτυξη της περιβαλλοντικής πολιτικής συναίνεσης μέσω της διατήρησης του περιβάλλοντος του πλανήτη υπό εξέταση και την διαρκή ενημέρωση των κυβερνήσεων και της διεθνούς κοινότητας σχετικά με ζητήματα που προκύπτουν με σκοπό την ανάληψη δράσης. Η αποστολή και οι στόχοι του UNEP προέρχονται από το ψήφισμα 2997 (XXVII) της Γενικής Συνέλευσης των Ηνωμένων Εθνών της 15ης Δεκεμβρίου 1972 και τις μεταγενέστερες τροποποιήσεις που εγκρίθηκαν από το UNCED το 1992, τη Διακήρυξη του Ναϊρόμπι σχετικά με το ρόλο και την εντολή του UNEP, που εγκρίθηκε κατά τη δέκατη ένατη συνεδρίαση του Διοικητικού Συμβουλίου του UNEP Συμβούλιο και την Υπουργική Δήλωση του Μάλμο (Malmö) της 31ης Μαΐου 2000.

Οι δραστηριότητές του καλύπτουν ένα ευρύ φάσμα θεμάτων που αφορούν την ατμόσφαιρα, τα θαλάσσια και τα χερσαία οικοσυστήματα. Έχει διαδραματίσει σημαντικό ρόλο στην ανάπτυξη διεθνών περιβαλλοντικών συμβάσεων, προωθώντας την περιβαλλοντική επιστήμη και γνώση και δείχνοντας τον τρόπο με τον οποίο μπορούν να λειτουργήσουν σε συνδυασμό με την πολιτική, εργάζεται, σε συνδυασμό με τις εθνικές κυβερνήσεις και τις περιφερειακές αρχές, για την ανάπτυξη και την εφαρμογή της αντίστοιχης πολιτικής και συνεργάζεται με τις περιβαλλοντικές μη Κυβερνητικές Οργανώσεις (ΜΚΟ). Το UNEP έχει επίσης ενεργό ρόλο στη χρηματοδότηση και την υλοποίηση έργων που αφορούν την ανάπτυξη του περιβάλλοντος.

Το UNEP έχει βοηθήσει επίσης στην ανάπτυξη κατευθυντήριων οδηγιών και των συνθηκών σε θέματα όπως το διεθνές εμπόριο των δυνητικά επιβλαβών χημικών ουσιών, τη διασυνοριακή ρύπανση της ατμόσφαιρας, και τη μόλυνση των διεθνών ναυτικών οδών.

Ο Παγκόσμιος Μετεωρολογικός Οργανισμός και το UNEP δημιούργησαν το 1988 τη Διακυβερνητική Επιτροπή για την Κλιματική Αλλαγή (IPCC). Το UNEP είναι επίσης μία από τις πολλές Υπηρεσίες Υλοποίησης του Παγκόσμιου Ταμείου Περιβάλλοντος (GEF).

Παραπομπές

Οργανισμός Ηνωμένων Εθνών
Τήρης

Με το όνομα Τήρης ή Τίρις ήταν γνωστοί τέσσερις βασιλείς των Οδρυσών και άλλα πρόσωπα βασιλικών οικογενειών της Θράκης.

1. Τήρης Α΄ (βασίλευσε 460-445 π.Χ.), ιδρυτής του βασιλείου. Πρώτος συνένωσε τους Οδρύσες σε βασίλειο και, υποτάσοντας άλλα Θρακικά φύλα, επέκτεινε τα όρια τού βασιλείου από το Στρυμόνα μέχρι τον Βόσπορο. 

Η Θράκη ήταν κατ' όνομα τμήμα της Περσικής Αυτοκρατορίας από το 516 π.Χ. επί της βασιλείας τού  Δαρείου του Μεγάλου και υποτάχθηκε πάλι από τον Μαρδόνιο το 492 π.Χ..

Το κράτος των Οδρυσών ήταν το πρώτο Θρακικό, που απέκτησε τον έλεγχο τη περιοχής, με τη συνένωση πολλών Θρακικών φυλών υπό έναν ενιαίο ηγεμόνα, το βασιλιά Τήρη Α΄ κατά πάσα πιθανότητα το 470, μετά την ήττα των Περσών στην Ελλάδα. Ο Τήρης Α΄, που ένωσε τις 40 ή περισσότερες θρακικές φυλές, ήταν γνωστός για τις στρατιωτικές ικανότητές του και πέρασε μεγάλο μέρος της ζωής του στο πεδίο της μάχης. Πέθανε κατά τη διάρκεια μίας στρατιωτικής εκστρατείας το 445 π.Χ. Οι ιστορικοί υποστηρίζουν ότι αυτή ήταν κατά των Τριβαλλών, μίας θρακικής φυλής που καταλάμβανε μία μεγάλη περιοχή στα βόρεια της Θράκης. Απεβίωσε σε ηλικία 92 ετών και τον διαδέχτηκε ο δεύτερος γιος του, Σιτάλκης, που φαίνεται να διέθετε την πολεμική ανδρεία τού πατέρα του και να χρησιμοποίησε όλες τις φυλές για πόλεμο κατά της Μακεδονίας.

Σύμφωνα με τον Θουκυδίδη δεν έχει καμία σχέση με τον μυθικό βασιλιά Τήρη η Τηρέα και το Τήρης πιθανόν δεν ήταν το πραγματικό του όνομα. Γιος του Τήρη Α΄ ήταν και ο Σπαράδοκος, που βασίλευσε ως υποτελής τού Σιλτάκη.

Είχε τέκνα:
 Σιτάλκης, βασιλιάς των Οδρυσών της Θεράκης, πατέρας τού Αμάδοκου Α΄.
 Μαισάδης, πατέρας του Σεύθη Β΄.
 (;) Σπαράδοκος, πατέρας τού Σεύθη Α΄.

2. Τήρης Β΄, βασίλευσε σε ένα τμήμα του βασιλείου των Οδρυσών, στα υπόλοιπο βασίλειο βασίλευσαν οι Μήτοκος και Μαισάδης.

3. Τήρης Γ΄ (ή Σκοστόδοκος), γιος και διάδοχος τού Αμάδοκου Β΄. Συμμάχησε με τον Κερσοβλέπτη εναντίον του Φιλίππου Β΄ χάνοντας τέλος το βασίλειό του το 353 π.Χ.

4. Τήρης Δ΄ γιος τού Κότυος Δ΄, που βασίλευσε το 149 π.Χ.

5. Τίρις αναφέρεται σαν ηγεμών Θραξ

6. Με το όνομα Τήρης ήταν γνωστός και ο ένας γιος του Κερσοβλέπτη.

Πηγές 
Κωνσταντίνος Κουρτίδης: Ιστορία της Θράκης από των  αρχαιοτάτων χρόνων μέχρι του 54 μ.χ., Τυπογραφείο Αλευρόπουλου, Εν Αθήναις 1932

Παραπομπές 

Βασιλείς των Οδρυσών
Σάδοκος

Ο Σάδοκος ήταν βασιλιάς των Οδρυσών της αρχαίας Θράκης το διάστημα 431 - 424 π.Χ.

Βίος
Βασίλευσε ως υποτελής τού πατέρα του Σιτάλκη, ενώ οι Αθηναίοι τού είχαν απονείμει τον τίτλο τού Αθηναίου πολίτη. Κατά την διάρκεια του Πελοποννησιακού πολέμου πρέσβεις από τις αντίπαλες πόλεις των Αθηναίων βρέθηκαν στην Αυλή του Σιλτάκη. Το ίδιο διάστημα βρίσκονταν εκεί και πρέσβεις των Αθηναίων, οι οποίοι έπεισαν τον Σάδοκο να τους παραδώσει τους πρέσβεις, τους οποίους μετέφεραν στην Αθήνα και έριξαν σε βάραθρο, χωρίς δίκη.

Πηγές 
Ιστορία του Πελοποννησιακού Πολέμου (μετάφραση Βενιζέλου). Σύλληψις Πελοποννησίων πρέσβεων μεταβαινόντων εις Περσίαν
Κωνσταντίνος Κουρτίδης: Ιστορία της Θράκης από των αρχαιοτάτων χρόνων μέχρι του 54 μ.X., Τυπογραφείο Αλευρόπουλου, Εν Αθήναις 1932

Βασιλείς των Οδρυσών
Ευανθία Μάλτση

Η Ευανθία (Εβίνα) Μάλτση (γεν. 30 Δεκεμβρίου 1978) είναι Ελληνίδα πρώην διεθνής αθλήτρια καλαθοσφαίρισης. Έχει ύψος 1,80 μ., βάρος 75 κ. και αγωνιζόταν στη θέση σούτινγκ γκαρντ. Θεωρείται μια από τις μεγαλύτερες προσωπικότητες που έχει αναδείξει το ελληνικό μπάσκετ, καθώς και η κορυφαία Ελληνίδα παίκτρια όλων των εποχών. Αγωνίστηκε δύο δεκαετίες στην Εθνική ομάδα, με πληθώρα διακρίσεων, ενώ έπαιξε στο WNBA την Ευρωλίγκα και σε πρωταθλήματα χωρών όπως η Ελλάδα, η Ισπανία, η Γαλλία, η Τουρκία, η Τσεχία και η Πολωνία.

Βιογραφικά στοιχεία
Η Ευανθία Μάλτση γεννήθηκε στις 30 Δεκεμβρίου 1978 στη Γουμένισσα του Κιλκίς και έχει άλλα δύο αδέλφια.

Αθλητική σταδιοδρομία

Στην Ελλάδα 
Η Μάλτση ξεκίνησε το μπάσκετ στην ομάδα της πατρίδας της, τον ΑΟΚ Γουμένισσας το 1990, με την οποία έπαιξε στην Α2 εθνική κατηγορία. Το 1997 πήγε στο Μέγα Αλέξανδρο και το 1998 στη ΜΕΝΤ της Θεσσαλονίκης, ομάδες της Α1. Από το 2000 ως το 2004 αγωνίστηκε στον Παναθηναϊκό, με τον οποίο έπαιξε στην Ευρωλίγκα, αφού είχε κάνει το νταμπλ το 2000 κατακτώντας Πρωτάθλημα και Κύπελλο Ελλάδος. 

Στην ψηφοφορία της FIBA Europe για την ανάδειξη της κορυφαίας παίκτριας της Ευρώπης για το 2010, στην οποία συμμετείχαν ειδικοί και φίλαθλοι, κατέλαβε την 6η θέση.

Στο εξωτερικό 
Τα επόμενα χρόνια συνέχισε σε ευρωπαϊκές ομάδες, σε Γαλλία και Ισπανία και το 2007 αγωνίστηκε στο WNBA στις Κονέκτικατ Σαν, μόλις η δεύτερη Ελληνίδα που έχει καταφέρει κάτι τέτοιο μετά την Αναστασία Κωστάκη. Συμμετείχε σε 26 παιχνίδια, έχοντας κατά μέσο όρο 5,7 πόντους, 2,5 ριμπάουντ και 1,5 ασίστ. Ο καλύτερός της αγώνας ήταν στις 7 Ιουλίου του 2007, στη νίκη απέναντι στις Λος Άντζελες Σπαρκς, όπου πέτυχε 23 πόντους με 5/5 τρίποντα. Ώστόσο, δεν μπόρεσε να συνεχίσει, αν και η ομάδα την ήθελε.

Με την εθνική ομάδα 
Το 2009 αναδείχθηκε πολυτιμότερη παίκτρια στο Ευρωπαϊκό πρωτάθλημα καλαθοσφαίρισης γυναικών, με μ.ο. πόντων 22,5, αν και η Ελλάδα τερμάτισε στην 5η θέση. Με την εθνική ομάδα έχει λάβει επίσης μέρος στην Ολυμπιάδα 2004, όπου τερμάτισε στην 7η θέση και στο Ευρωμπάσκετ 2005, όπου η ομάδα τερμάτισε 10η αλλά η ίδια ήταν στην 9η θέση των σκόρερ με 92 πόντους (13,1 μ.ο.) και συμπεριλήφθηκε στην τιμητική δωδεκάδα.

Παραπομπές

Εξωτερικοί σύνδεσμοι 
 
 http://womba-womba.blogspot.com/2007/09/respect.html
 https://web.archive.org/web/20100331140600/http://www.evanthia-maltsi.com/
 «Εβίνα Μάλτση: Η ...βασίλισσα της Ευρώπης!», συνέντευξη στον ιστότοπο WePlayBall.gr, 6 Ιουλίου 2009.

Ελληνίδες αθλήτριες της καλαθοσφαίρισης
Καλαθοσφαιρίστριες Εθνικής Ελλάδας
Καλαθοσφαιρίστριες της εθνικής Ελλάδος νεανίδων
Καλαθοσφαιρίστριες Μεγάλου Αλεξάνδρου Θεσσαλονίκης
Καλαθοσφαιρίστριες ΜΕΝΤ
Καλαθοσφαιρίστριες ΠΑΟ
Καλαθοσφαιριστές ΚΝΜ Σαραγόσα
Καλαθοσφαιριστές Ρος Κασάρες
Καλαθοσφαιριστές Μπουρζ
Καλαθοσφαιριστές Καϊσερί Κάσκι
Καλαθοσφαιρίστριες Ολυμπιακού Πειραιώς
Καλαθοσφαιρίστριες του WNBA
Καλαθοσφαιριστές τσεχικών συλλόγων
Καλαθοσφαιριστές πολωνικών συλλόγων
Καλαθοσφαιριστές ισπανικών συλλόγων
Καλαθοσφαιριστές τουρκικών συλλόγων
Σούτινγκ γκαρντ
Σμολ φόργουορντ
Πάουερ φόργουορντ
Καλαθοσφαιριστές στους Θερινούς Ολυμπιακούς Αγώνες 2004
Σεύθης Α΄

Ο Σεύθης Α΄ ήταν βασιλιάς των Οδρυσών και της Θράκης, από 424 π.Χ. (θάνατος Σιτάλκη Α΄) έως το 410-408 π.Χ.

Βίος
Ήταν γιος του Σπαράδοκου και ανιψιός και διάδοχος του Σιτάλκη, αδελφός και διάδοχός του ήταν ο Μαισάδης ο οποίος και τον έδιωξε από τον θρόνο με στάση για να εκδιωχθεί και αυτός με στάση από τον επίσης αδελφό τους Μήτοκο. Παντρεύτηκε την Στρατονίκη αδελφή του Μακεδόνα βασιλιά Περδίκκα, ο Θουκυδίδης αναφέρει  ότι ο Περδίκκας την είχε τάξει για γυναίκα του στον Σιτάλκη μετά από εισβολή του τελευταίου στην Μακεδονία. Κατά την βασιλεία του ο Σεύθης αντιμετώπισε την εξέγερση δύο υποτελών ηγεμόνων του, Οδρυσοί και αυτοί, του Μήδοκου και του Τήρη, όπου εξασθένησαν σημαντικά το κράτος του. Με την άδεια του πέρασαν μέσα από την Θράκη οι μύριοι του Ξενοφώντα .

Ο Σεύθης έκοψε αργυρά νομίσματα που στην όψη έχουν ιππέα και επιγραφή ΣΕΥΘΑ ΑΡΓΥΡΙΟΝ ή ΣΕΥΘΑ ΚΟΜΜΑ.

Εξωτερικοί σύνδεσμοι 
Νόμισμα του Σεύθη Α΄

Πηγές 
 Κωνσταντίνος Κουρτίδης: Ιστορία της Θράκης από των  αρχαιοτάτων χρόνων μέχρι του 54 μ.χ., Τυπογραφείο Αλευρόπουλου, Εν Αθήναις 1932

Παραπομπές

Βασιλείς των Οδρυσών
Πυργετός Λάρισας

Ο Πυργετός είναι χωριό του νομού Λάρισας του Δήμου Τεμπών. Βρίσκεται στους ανατολικούς πρόποδες του Κάτω Ολύμπου και απέχει 36 χλμ. από τη Λάρισα. Το σύμπλεγμα των ορέων του Κάτω Ολύμπου και της Όσσας έχουν χαρακτηριστεί ως βιότοπος Corine, ενώ η κοντινή περιοχή του Δέλτα του Πηνειού είναι χαρακτηρισμένος βιότοπος Natura και Corine. Πυκνή βλάστηση καρποφόρων δέντρων, μικρά αλσύλλια και θάμνοι περιστοιχίζουν το χωριό. Στη θέση Λειβάδι υπάρχουν υπολείμματα γέφυρας Ενετικής κατασκευής.

Οι κάτοικοι είναι 1.760 περίπου  και ασχολούνται με την γεωργία (ζαχαρότευτλα, ηλιόσπορο, καλαμπόκι, σιτάρι, ακτινίδια, αμπέλια, ελαιώνες) και την  κτηνοτροφία (αιγοπρόβατα και λίγα βοοειδή). Υπάρχουν επίσης  οικοδόμοι, ελεύθεροι επαγγελματίες (έμποροι και τεχνίτες) και υπάλληλοι.

Ο Πυργετός γειτονεύει με τα χωριά Ραψάνη, Αιγάνη και Κρανιά Ολύμπου, τόπους όπου παραδοσιακά παράγεται κρασί εξαιρετικής ποιότητας.

Στον Πυργετό δολοφονήθηκε το 1907 από τους τσιφλικάδες ο Μαρίνος Αντύπας (1873-1907), πρωτοπόρος και πρωτομάρτυρας του Αγροτικού Κινήματος στη Θεσσαλία. Στο κέντρο του χωριού βρίσκεται ο ανδριάντας του Μαρίνου Αντύπα. Από τον Πυργετό κατάγεται ο συνθέτης και κλαριντζής Βάιος Μαλλιάρας, ο οποίος ηχογράφησε περισσότερα από 2.000 δημοτικά τραγούδια, και προς τιμή του η κεντρική πλατεία του χωριού πήρε το όνομά του.

Παραπομπές

Πηγές
Η επίσημη ηλεκτρονική σελίδα του Πυργετού Λάρισας - The official web site of Pirgetos Larissas
Λάρισα - Πυργετός
Άγαλμα του Μαρίνου Αντύπα στον Πυργετό
 Ο Βάιος Μαλιάρας - Το κλαρίνου του Πυργετού Λάρισας

Χωριά του νομού Λάρισας
Δήμος Τεμπών
2006 QH181

{{DISPLAYTITLE:2006 QH181}}

Το 2006 QH181 είναι ένα μεγάλο αντικείμενο διασκορπισμένου δίσκου με διάμετρο περίπου 760 χιλιόμετρα. Ανακαλύφθηκε στις 21 Αυγούστου 2006.

Έχει παρατηρηθεί ελάχιστα. Προς το παρόν είναι ένα από τα πιο απομακρυσμένα γνωστά αντικείμενα στις 82 ΑΜ.

Παραπομπές

Εξωτερικοί σύνδεσμοι
Orbital simulation from JPL (Java) / Horizons Ephemeris

Μεταποσειδώνια αντικείμενα
Υποψήφιοι πλανήτες νάνοι
Μέγαρο Μελά

Το Μέγαρο Μελά βρίσκεται στην  Πλατεία Κοτζιά (νυν Εθνικής Αντίστασης), στο κέντρο της Αθήνας, και περικλείεται από το τετράγωνο των οδών Αιόλου, Σοφοκλέους, Στρέιτ και Κρατίνου, με πρόσοψη και κύρια είσοδό του επί της πλατείας, με θέα στο νεοκλασικό κτίριο του Δημαρχείου της Αθήνας.

Ιστορία

Το μέγαρο ανήκε στον Έλληνα μεγαλέμπορο Βασίλειο Μελά (απεβ. 1884), με εμπορικές δραστηριότητες στην Οδησσό και το Λονδίνο, ο οποίος το 1873 αγόρασε το οικοδομικό αυτό τετράγωνο στη νοτιοανατολική γωνία της τότε πλατείας Λουδοβίκου (σημερινής πλατείας Κοτζιά) και ανέθεσε τη μελέτη ανέγερσης διώροφου μεγάρου στο διάσημο Γερμανό αρχιτέκτονα Ερνστ Τσίλλερ. Κτίστηκε το 1874 με υπεύθυνο εργολάβο για την αποπεράτωση του τον Μιχαήλ Πέρρο και επρόκειτο για το μεγαλύτερο ιδιωτικό κτίριο της εποχής.

Το Μέγαρο Μελά λειτούργησε αρχικά ως ξενοδοχείο, το "Grand Hotel d' Athènes", με σκοπό να φιλοξενεί Έλληνες από το εξωτερικό που επισκέπτονταν την Αθήνα. Το 1881 αποτέλεσε, για μικρό χρονικό διάστημα, στέγη του Χρηματιστηρίου Αξιών Αθηνών. 

Μετά το θάνατο του Βασιλείου Μελά στο Παρίσι το 1884, το μέγαρο κληροδοτήθηκε με τη διαθήκη του στο ίδρυμα "Νηπιακό Επιμελητήριο Μελά", που λειτουργεί μέχρι σήμερα, με σκοπό την ίδρυση και συντήρηση νηπιαγωγείων. Μεταξύ των ετών 1900 - 1973, το Μέγαρο Μελά αποτέλεσε έδρα του Κεντρικού Ταχυδρομείου των Αθηνών. 

Το 1974, το Μέγαρο Μελά κηρύχθηκε από το Υπουργείο Πολιτισμού διατηρητέο μνημείο των νεώτερων χρόνων και από το 1979 μισθώθηκε και στεγάζει υπηρεσίες της  Εθνικής Τράπεζας της Ελλάδος.

Χαρακτηριστικά αρχιτεκτονικά στοιχεία του κτίσματος είναι οι τέσσερις γωνιαίοι πυργίσκοι του, το κομψό κεντρικό αίθριο στο ισόγειο, οι διακοσμητικές καρυάτιδες και τα κυκλικά μετάλλια με τις κεφαλές του Ερμή.

Πηγές
 Μάρω Καρδαμίτση - Αδάμη: "Ερνστ Τσίλλερ 1837 - 1923: Η τέχνη του Κλασικού", Εκδ. Οίκος ΜΕΛΙΣΣΑ, Αθήνα, 2006.

Σύνδεσμοι

 Παλιές φωτογραφίες του Μεγάρου Μελά.
 Ίδρυμα Βασιλείου Γ. Μελά.

Μελα
Μ
Λουίς Αλταμιράνο

Ο Λουίς Αλταμιράνο (1867-1938), ήταν Χιλιανός, αξιωματικός, πολιτικός και επικεφαλής στρατιωτικής χούντας στην Χιλή από το 1924 ως το 1925. Αναδείχτηκε πολιτικά για μικρό χρονικό διάστημα σε ηγετικό στέλεχος της χώρας του σε μια εξαιρετικά ασταθή περίοδο.

Στις 11 Σεπτεμβρίου 1924, ο στρατηγός Αλταμιράνο, μαζί με τον αντιναύαρχο Φρανθίσκο Νεφ και τον στρατηγό Χουάν Πάμπλο Μπένετ, εκμεταλλεύτηκαν το πολιτικό κενό της κυβέρνησης του Αρτούρο Αλεσάντρι Πάλμα, ο οποίος στο μεταξύ είχε εγκαταλείψει τη χώρα και ανέλαβαν πραξικοπηματικά την εξουσία. Βάσει της απεριόριστης δικαιοδοσίας που του απονεμήθηκε από την χούντα κατάργησε το Κογκρέσσο και άλλους βασικούς δημοκρατικούς θεσμούς.

Κατά τη διάρκεια της συντηρητικής διακυβέρνησής του προσπάθησε με διάφορα μέτρα να ελέγξει την οικονομική κρίση της εποχής και να καταπολεμήσει την γραφειοκρατία. Όμως, στην πορεία έχασε την εμπιστοσύνη των στρατιωτικών κύκλων, οι οποίοι τον συνέλαβαν και τον καθαίρεσαν από το αξίωμά του στις 23 Ιανουαρίου 1925.

Έζησε το υπόλοιπο της ζωής του στο Σαντιάγο, όπου και πέθανε το 1938.

Πηγές 
 Παγκόσμιο Βιογραφικό Λεξικό. Εκδοτική Αθηνών. Αθήνα 1987.

Αλταμιράνο
Αλταμιράνο
Τζον Ρόμπαξ

Ο Τζον Ρόμπαξ (Αγγλικά: John D. Rockerduck) είναι χαρακτήρας των κόμικς της Disney. Είναι μεγάλος αντίπαλος του Σκρουτζ Μακ Ντακ. Έκανε την πρώτη του εμφάνιση το 1961 δια χειρός Καρλ Μπαρκς στην ιστορία Boat Buster και παρ' ότι χρησιμοποιήθηκε μία φορά στο έργο του μεγάλου δασκάλου, έγινε γνωστός από ιστορίες που έγραψαν Ιταλοί δημιουργοί, ως ο νούμερο ένα αντίπαλος του Σκρουτζ. Είναι γνωστός ως το Τρίτο Πιο Πλούσιο Παπί του Κόσμου, μετά τον Σκρουτζ και τον Σκληρόκαρδο Χρυσοκούκη, όμως δεν είναι οικονόμος σαν αυτούς, αλλά σπάταλος. Ο Ντον Ρόσα, στον Βίο και την Πολιτεία του Σκρουτζ Μακ Ντακ, μας εμφανίζει τον μικρό κακομαθημένο Ρόμπαξ και μας γνωρίζει τον πατέρα του, τον Χάουαρντ Ρόμπαξ, έναν ζάπλουτο Αμερικάνο. Χαρακτηριστικό του Ρόμπαξ είναι πώς συχνά τρώει το καπέλο του όταν τον νικά ο Σκρουτζ.

Εξωτερικοί Σύνδεσμοι
Ρόμπαξ

Disney (χαρακτήρες κόμικς)
Disney (χαρακτήρες κινουμένων σχεδίων)
Σούπερ Καπ Ιταλίας (ποδόσφαιρο ανδρών)

Το Ιταλικό Σούπερ Κύπελλο (Ιταλικά: Supercoppa Italiana) είναι ο αγώνας ποδοσφαίρου που διεξάγεται μία εβδομάδα πριν από την έναρξη του πρωταθλήματος της Σέριε Α, μεταξύ της πρωταθλήτριας και της κυπελλούχου Ιταλίας για την ανάδειξη της άτυπης υπερπρωταθλήτριας της χώρας και σηματοδοτεί την έναρξη της περιόδου. Αν η ίδια ομάδα έχει κατακτήσει και τους δύο τίτλους την προηγούμενη περίοδο τότε αντιμετωπίζει την φιναλίστ του κυπέλλου. 

Πολυνίκης της διοργάνωσης είναι η Γιουβέντους με 9 τρόπαια. Τρέχουσα κάτοχος του τροπαίου για το 2021 είναι η Ίντερ.

Τελικοί

Τίτλοι ανά σύλλογο 

Σημειώσεις
  Η Μίλαν κέρδισε με 3–2 στα πέναλτι
  Η Γιουβέντους ήταν νταμπλούχος, η Πάρμα συμμετείχε ως φιναλίστ του κυπέλλου
  Η Λάτσιο ήταν νταμπλούχος, η Ίντερ συμμετείχε ως φιναλίστ του κυπέλλου
  Η Γιουβέντους κέρδισε με 3–2 στα πέναλτι
  Η Ίντερ ήταν νταμπλούχος, η Ρόμα συμμετείχε ως φιναλίστ του κυπέλλου
  Η Ίντερ κέρδισε με 6–5 στα πέναλτι
  Η Ίντερ ήταν νταμπλούχος, η Ρόμα συμμετείχε ως φιναλίστ του κυπέλλου
  Η Νάπολι κέρδισε με 6–5 στα πέναλτι
  Η Γιουβέντους ήταν νταμπλούχος, η Μίλαν συμμετείχε ως φιναλίστ του κυπέλλου. Η Μίλαν κέρδισε με 4–3 στα πέναλτι
  Η Γιουβέντους ήταν νταμπλούχος, η Λάτσιο συμμετείχε ως φιναλίστ του κυπέλλου
  Η Γιουβέντους ήταν νταμπλούχος, η Μίλαν συμμετείχε ως φιναλίστ του κυπέλλου

Λογότυπο 
Το λογότυπο του θεσμού έχει εξελιχθεί με το πέρασμα του χρόνου. Το 2018 παρουσιάστηκε το νέο λογότυπο του θεσμού.

Παραπομπές

Εξωτερικοί σύνδεσμοι 
 Επίσημη ιστοσελίδα

Ι
Σιτάλκης

Ο Σιτάλκης ήταν βασιλιάς των Οδρύσων της Θράκης, 431-424 π.Χ., γιος του Τήρη ιδρυτή του βασιλείου και αδελφός του Σπαράδοκου.

Βίος
Επί Σιτάλκη το βασίλειο των Οδρυσών έφτασε τη μεγαλύτερη ακμή του και στη μεγαλύτερη έκταση. Παρέλαβε από τον πατέρα του ένα μικρό βασίλειο και σταδιακά υποτάσσοντας ένα ένα τα υπόλοιπα θρακικά βασίλεια το έφτασε στη μεγαλύτερη έκτασή του. Η χώρα του ξεκινούσε από τον Στρυμόνα μέχρι τον Βόσπορο και μέχρι τον Δούναβη. Κατασκεύασε δρόμους, δημιούργησε ισχυρό στρατό, ενώ επέτρεψε την εγκατάσταση αποικιών στην χώρα του υποχρεώνοντας τις αποικίες να πληρώνουν φόρο καθιστώντας το κράτος του πλούσιο. Ο ίδιος αναφέρεται ικανός στρατηγός και ανδρείος στη μάχη. 

Το 431 π.Χ. στον Πελοποννησιακό πόλεμο συμμάχησε με τους Αθηναίους και μάλιστα ο γιος του Σάδοκος έγινε Αθηναίος πολίτης. Όπως αναφέρει ο Θουκυδίδης, τους παρέδωσε πρέσβεις αντίπαλων πόλεων που βρέθηκαν στην Θράκη, αυτοί τους μετέφεραν στην Αθήνα και τους θανάτωσαν χωρίς δίκη ρίχνοντας τους σε βάραθρο. Τον χειμώνα του ίδιου έτους ξεκίνησε εκστρατεία εναντίον του Περδίκκα συνεχίζοντας και τον πόλεμο κατά των αποικιών της Χαλκίδας στην Χαλκιδική. Ο σκοπός του πολέμου με τον Περδίκκα ήταν η εγκατάσταση στον θρόνο της Μακεδονίας του Αμύντα, γιου του Φιλίππου, που υποστηριζόταν από τον Σιτάλκη. Η εκστρατεία δεν είχε αποτελέσματα, μάχη μεγάλη με τους Μακεδόνες δεν έγινε και ο στρατός του περιορίστηκε στις λεηλασίες. Λόγω του χειμώνα και της έλλειψης ανεφοδιασμού πείστηκε από τον ανιψιό του διάδοχο Σεύθη να εγκαταλείψει την εκστρατεία και να επιστρέψει στην Θράκη. Όπως αποδείχτηκε αργότερα, ο Σεύθης είχε κάνει συμφωνία με τον Περδίκκα και παντρεύτηκε την αδελφή του. 

Γυρίζοντας στην Θράκη αντιμετώπισε την εξέγερση των Τριβαλών, σε μάχη εναντίον των οποίων σκοτώθηκε το 424 π.Χ.. Διάδοχος του ήταν ο ανιψιός του Σεύθης Α΄.

Πηγές 
Θουκυδίδου Ιστοριών Β'
Κωνσταντίνος Κουρτίδης: Ιστορία της Θράκης από των  αρχαιοτάτων χρόνων μέχρι του 54 μ.χ., Τυπογραφείο Αλευρόπουλου, Εν Αθήναις 1932

Αναφορές σε πηγές

Εξωτερικοί σύνδεσμοι 
Νόμισμα του Σιλτάκη

Βασιλείς των Οδρυσών
Μπισκέκ

Η Μπισκέκ (Κιργιζική γλώσσα και Ρωσικά: Бишкек) είναι η πρωτεύουσα και μεγαλύτερη πόλη της Κιργιζίας. Η Μπισκέκ είναι περισσότερο γνωστή για τις φαρδιές της λεωφόρους, όπως και τα μαρμάρινα κτήριά της, καθώς και τις Σοβιετικού τύπου πολυκατοικίες της.

Ιστορία 
Στην αρχαιότητα, η Μπισκέκ ήταν μία από τις στάσεις για τα καραβάνια, όπως και για τον Δρόμου του Μεταξιού. Το 1825 η πόλη οχυρώθηκε από Ουζμπέκους. Ένας θρύλος της Κιργιζίας αναφέρει πως σε αυτή την πόλη θάφτηκε ο ήρωας Μπισκέκ, που πολέμησε για την Ανεξαρτησία της χώρας τον 18ο αιώνα και, ίσως, προήλθε από αυτόν το όνομα της πόλης. Το 1862, η πόλη περιήλθε στα χέρια της Ρωσικής Αυτοκρατορίας. Η πόλη έγινε Ρώσικο φρούριο και μετονομάστηκε σε Πισπέκ από το 1877 και ύστερα. Το 1926, η Μπισκέκ έγινε πρωτεύουσα του νεοϊδρυθέντος Κιργίζιου Αυτόνομου Σοβιετικού Κράτους και μετονομάστηκε σε Φρούνζε, προς τιμή του Μιχαήλ Φρούνζε, ο οποίος ήταν ένας από τους πιο κοντινούς συνεργάτες του Λένιν, ο οποίος γεννήθηκε στην πόλη αυτή και έπαιξε σημαντικό ρόλο στην Ρωσική Επανάσταση. Η δεκαετία του 1990 ήταν γεμάτη με σημαντικά γεγονότα για την πόλη αλλά και για την Κιργιζία. Στις αρχές της δεκαετίας, η πόλη κηρύχθηκε σε κατάσταση εκτάκτου ανάγκης, ύστερα από διαδηλώσεις στα νότια της χώρας που κατευθύνονταν προς την πρωτεύουσα. Στις 5 Φεβρουαρίου 1991, η πόλη μετονομάστηκε σε Μπισκέκ και, λίγους μήνες αργότερα, η Κιργιζία έγινε ανεξάρτητη χώρα έπειτα από τη διάλυση της Σοβιετικής Ένωσης. Πριν από αυτό το συμβάν, το 20% του πληθυσμού της πόλης ήταν Ρώσοι. Το 2002, η Αμερικανοί πήραν άδεια από το Κιργίζιο κράτος και εγκατέστησαν μια αεροπορική βάση στο Διεθνές Αεροδρόμιο Μανάς, προκειμένου να λειτουργήσει για τις πολεμικές επιχειρήσεις στους πολέμους του Ιράκ και του Αφγανιστάν.

Αδερφοποιημένες πόλεις 
  Κολοράντο Σπρινγκς, Κολοράντο
  Μερίντεν, Κονέκτικατ
  Άγκυρα, Τουρκία
 Σμύρνη, Τουρκία
 Τορόντο, Οντάριο
 Αλμάτι, Καζακστάν

Δείτε επίσης
Εθνική Βιβλιοθήκη της Κιργιζικής Δημοκρατίας

Παραπομπές

Εξωτερικοί σύνδεσμοι 

Πρωτεύουσες της Ασίας
Πόλεις της Κιργιζίας
Βραβείο Τέρνερ

Το Βραβείο Τέρνερ  (Turner Prize) είναι ένα ετήσιο βραβείο που απονέμεται σε εικαστικό καλλιτέχνη από τη Βρετανία, ηλικίας κάτω των 50 ετών (έγινε άρση αυτού του περιορισμού το 2017). Έλαβε την ονομασία του από τον καλλιτέχνη Τζ. Μ. Γ. Τέρνερ και οργανώνεται από την πινακοθήκη Τέιτ. Η απονομή του γίνεται στην Tate Britain. Από τη θεσμοθέτησή του το 1984 έχει καταστεί το βραβείο με τη μεγαλύτερη δημοσιότητα στο Ηνωμένο Βασίλειο.

Νικητές

Παραπομπές

Εξωτερικοί σύνδεσμοι 
 The Turner Prize - επίσημος ιστότοπος
 Turner Prize, Glasgow University project
 Tate Magazine (2002) -στατιστική ανάλυση

Βραβεία Καλών Τεχνών
Ναυτικό πυροβολικό

To  Ναυτικό πυροβολικό αποτελεί το εγκατεστημένο επί πολεμικών πλοίων πυροβολικό, που χρησιμοποιείται για την προσβολή εχθρικών πολεμικών πλοίων, αεροσκαφών ή για ναυτικό βομβαρδισμό στόχων επί της ξηράς (ναυτική υποστήριξη πυρών). 

Το αποκορύφωμα της αίγλης του ναυτικού πυροβολικού ήταν η εποχή των θωρηκτών Dreadnought (από το 1906 έως την έναρξη του Β Παγκοσμίου Πολέμου). Στη σημερινή εποχή ο ρόλος των θωρηκτών έχει υποβαθμιστεί λόγω της τρωτότητάς τους από τα μαχητικά αεροσκάφη και τα υποβρύχια. Επίσης, έχει υποβαθμιστεί και ο ρόλος των μεγάλων ναυτικών πυροβόλων, καθόσον έχει δοθεί μεγαλύτερη έμφαση στα κατευθυνόμενα βλήματα. 

Στρατιωτική τεχνολογία
Πυροβολικό
Πολεμικό ναυτικό
Έμβλημα του Νότιου Σουδάν

Το εθνικό έμβλημα του Νότιου Σουδάν υιοθετήθηκε τον Ιούλιο του 2011 έπειτα από την ανεξαρτησία της χώρας από την Δημοκρατία του Σουδάν. Πριν την ανεξαρτησία, αποτελούσε αυτόνομη περιοχή του Σουδάν.

Το σχέδιο του εμβλήματος εγκρίθηκε από το υπουργικό συμβούλιο της αυτόνομης κυβέρνησης του Νότιου Σουδάν έχοντας εγκριθεί προηγουμένως από την Νομοθετική Συνέλευση, το Μάιο του 2011. 

Ένας αφρικανικός ψαραετός (African Fish Eagle) απεικονίζεται στο έμβλημα να στέκεται μπροστά σε μια ασπίδα και δόρατα. Ο αετός κοιτά προς τον αριστερό του ώμο και έχει τις φτερούγες του τεντωμένες, ενώ στα νύχια του κρατά μια περγαμηνή, όπου αναγράφεται το όνομα της χώρας. Ο αετός συμβολίζει την δύναμη, την αντοχή και το όραμα, ενώ η ασπίδα και τα δόρατα εκπροσωπούν την προστασία του νέου κράτους.

Πριν την ανεξαρτησία 
Από το 2005 ως τον Ιούλιο του 2011 η κυβέρνηση του Νοτίου Σουδάν χρησιμοποιούσε μια σφραγίδα που απεικονίζει το εθνόσημο του Σουδάν και γύρω από αυτό αναγράφονται με κεφαλαία "GOVERNMENT OF SOUTHERN SUDAN" (Κυβέρνηση του Νοτίου Σουδάν) και "GOSS".  Ο θυρεός απεικονίζει ένα πτηνό (Secretary Bird) το οποίο φέρει παραδοσιακή ασπίδα. Στο θυρεό βρίσκονται δύο περγαμηνές: η επάνω φέρει το εθνικό ρητό, Al-nasr lana ('Η νίκη είναι δική μας'), και η κάτω έχει την επίσημη ονομασία του κράτους, Jumhuriyat as-Sudan ('Δημοκρατία του Σουδάν').

Παραπομπές 

Σουδαν
Εθνικά σύμβολα του Νότιου Σουδάν
Ελληνικό ατομικό πρωτάθλημα σκακιού γυναικών

Το Ατομικό πρωτάθλημα σκακιού γυναικών είναι μια από τις σημαντικότερες διοργανώσεις σε εθνικό επίπεδο στην Ελλάδα στο σκάκι.

Νικήτριες

Πολυνίκες
8 φορές: Άννα-Μαρία Μπότσαρη, Μαρίνα Μακροπούλου

4 φορές: Ευαγγελία Κοντού, Κατερίνα Παυλίδου

3 φορές:  Άρτεμις Φουρίκη, Μαρία Πετράκη, Αικατερίνη Φαχιρίδου

2 φορές: Αικατερίνη Νίκα, Χαριτωμένη Μαρκαντωνάκη

1 φορά: Κλειώ Μουζινά, Ευφροσύνη Κασιούρα, Ασπασία Γιαϊτζή–Κοτρωνιά, Μαρία Κουβάτσου, Βέρα Παπαδοπούλου, Σταυρούλα Τσολακίδου, Ιουλία Μάκκα

Παραπομπές

Πηγές 
Κατάλογοι πρωταθλητών Ελλάδας στο σκάκι

Σκάκι στην Ελλάδα
Πανεπιστήμιο της Χαϊδελβέργης

Το Πανεπιστήμιο της Χαϊδελβέργης (γερμανικά: Ruprecht-Karls-Universität Heidelberg) είναι δημόσιο ανώτατο εκπαιδευτικό και ερευνητικό ίδρυμα που εδρεύει στην Χαϊδελβέργη της Βάδης-Βυρτεμβέργης, στη νοτιοδυτική Γερμανία. Ιδρύθηκε το 1386 και είναι το παλαιότερο Πανεπιστήμιο στη χώρα και το τρίτο παλαιότερο στην τότε Αγία Ρωμαϊκή Αυτοκρατορία. Σήμερα αποτελείται από δώδεκα επί μέρους σχολές και προσφέρει προπτυχιακούς μεταπτυχιακούς και διδακτορικούς τίτλους σε περίπου εκατό γνωστικά πεδία. Το Πανεπιστήμιο της Χαϊδελβέργης είναι και ιδρυτικό μέλος της Ομοσπονδίας Ευρωπαϊκών Ερευνητικών Πανεπιστημίων. 

Το Πανεπιστήμιο αποτελούσε από την εποχή της ίδρυσής του κέντρο διακίνησης νέων ιδεών, ιδιαίτερα ανάμεσα σε με κύκλους θεολόγων και νομικών. Την περίοδο 1933-1945 έχασε σημαντικό μέρος των καθηγητών ως αποτέλεσμα ναζιστικών εκκαθαρίσεων. Αργότερα, κατά τη διάρκεια της δεκαετίας του 1970 αποτέλεσε κέντρο διαμαρτυρίας ομάδων φοιτητών αριστερών πεποιθήσεων. 

Σήμερα, θεωρείται από τα κορυφαία Πανεπιστήμια της Ευρώπης και σε απόφοιτούς του έχουν απονεμηθεί συνολικά 30 βραβεία Νόμπελ. Επιπρόσθετα, περίπου το 20% των φοιτητών είναι άτομα εκτός της γερμανικής επικράτειας. Στο Πανεπιστήμιο σήμερα, εκτός από τις εγκαταστάσεις στην παλιά πόλη της Χαϊδελβέργης, ορισμένα τμήματά του λειτουργούν και στην περιοχή Νόιενχαϊμερ Φελντ (Neuenheimer Feld) στα προάστια της πόλης.

Παραπομπές

Εξωτερικοί σύνδεσμοι 

Χαιδελβεργη
Χαϊδελβέργη
Joomla

Το Joomla! είναι ένα ελεύθερο και ανοικτού κώδικα σύστημα διαχείρισης περιεχομένου. Χρησιμοποιείται για τη δημοσίευση περιεχομένου στον παγκόσμιο ιστό (World Wide Web) και σε τοπικά δίκτυα - intranets. Είναι γραμμένο σε PHP και αποθηκεύει τα δεδομένα του στη βάση MySQL. Το βασικό χαρακτηριστικό του είναι ότι οι σελίδες που εμφανίζει είναι δυναμικές, δηλαδή δημιουργούνται την στιγμή που ζητούνται. Ενα σύστημα διακομιστή(server) όπως είναι ο Apache λαμβάνει τις αιτήσεις των χρηστών και τις εξυπηρετεί. 

Με ερωτήματα προς τη βάση λαμβάνει δεδομένα τα οποία μορφοποιεί και αποστέλλει στον εκάστοτε φυλλομετρητή (web browser) του χρήστη. Το Joomla! έχει και άλλες δυνατότητες εμφάνισης όπως η προσωρινή αποθήκευση σελίδας, RSS feeds, εκτυπώσιμες εκδόσεις των σελίδων, ειδήσεις, blogs, δημοσκοπήσεις, έρευνες, καθώς και πολύγλωσση υποστήριξη των εκδόσεών του.

Ευπάθειες (vulnerabilities) 

Όπως πολλά παρόμοια λογισμικά, έτσι και το Joomla συχνά υποφέρει από προβλήματα ασφάλειας τα οποία τις περισσότερες φορές δεν είναι τόσο σοβαρά.
Ένα παράδειγμα:
Το Javasupport είναι ένα extension που μπορεί να χρησιμοποιηθεί στο Joomla. Βοηθάει τον δημιουργό του Joomla site να χειρίζεται FAQs και comments. Μία ευπάθεια του Jsupport αφορούσε την απουσία ελέγχου της τιμής της μεταβλητής “alpha”. Κάποιος κακόβουλος χρήστης θα μπορούσε να δώσει ως τιμή της “alpha” ένα SQL query και έτσι να επέμβει στη ΒΔ της εφαρμογής (SQL injection). Αυτό ήταν δυνατό, καθώς η μεταβλητή “alpha” ήταν η σύνδεση του κώδικα του Jsupport με τη ΒΔ.

παράδειγμα του κώδικα που αφορούσε τη συγκεκριμένη ευπάθεια 

administrator/index.php?option=com_jsupport&task=listFaqs&alpha=[SQL Injection]

έκδοση σχετιζόμενη με τη συγκεκριμένη ευπάθεια 

Jsupport 1.5.6

Εξωτερικοί σύνδεσμοι 
 Η επίσημη σελίδα του Joomla! 
 Joomla! Ελληνική Κοινότητα Υποστήριξης
 Joomla! Ελληνική Κοινότητα Υποστήριξης

Εφαρμογές διαδικτύου
Ελεύθερο λογισμικό
Συστήματα διαχείρισης περιεχομένου
Λογισμικό ανάπτυξης εφαρμογών διαδικτύου